Document ID: 31996R2385

KOMISSION ASETUS (EY) N:o 2385/96,
annettu 16 päivänä joulukuuta 1996,
jäsenvaltioiden välisen tavarakaupan tilastoista annetun neuvoston asetuksen (ETY) N:o 3330/91 soveltamissäännösten vahvistamisesta ja mainitun asetuksen muuttamisesta annetun asetuksen (ETY) N:o 3046/92 muuttamisesta nettomassan maininnan yksinkertaistamisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon jäsenvaltioiden välisen tavarakaupan tilastoista 7 päivänä marraskuuta 1991 annetun neuvoston asetuksen (ETY) N:o 3330/91 (1), ja mainitun asetuksen muuttamisesta annetun komission asetuksen (ETY) N:o 3046/92 (2), ja erityisesti sen 23 artiklan 3 kohdan ja 30 artiklan,
sekä katsoo, että
tavaroiden määrä muodostaa kansainvälisessä kaupassa tarpeellisen, luotettavan ja vakaan tiedon ja vertailun osatekijän,
paljousyksikköjä käytetään kerättyjen tietojen luotettavuuden valvontaan ja indeksien laskemiseen,
asetuksen (ETY) N:o 3046/92 mukaisesti kilogrammoina ilmaistu nettomassa on tärkein muuttuja paljousyksikköjen joukossa, ja se on periaatteessa mainittava jokaisen tavaralajin osalta, mutta tietyille tuotteille se ei kuitenkaan ole kaikkien tarkoituksenmukaisin mitta; näissä tapauksissa on siten suotavaa olla vaatimatta ilmoitusvelvolliselta mainintaa nettomassasta,
esitetty yksinkertaistaminen voi kuitenkin aiheuttaa käytännön ongelmia tiettyjen jäsenvaltioiden kansalliselle hallinnolle, minkä vuoksi kolmella jäsenvaltiolla on lupa lykätä tämän asetuksen soveltamista 1 päivään heinäkuuta 1997, ja
tässä asetuksessa säädetyt toimenpiteet ovat jäsenvaltioiden välisen tavarakaupan tilastointia käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3046/92 seuraavasti:
a) Korvataan 11 artiklan a kohta seuraavasti:
"a) `nettomassalla` tavaran tosiasiallista massaa ilman pakkauspäällyksiä; se on mainittava kilogrammoina. Maininta nettomassasta on kuitenkin vapaaehtoista ilmoitusvelvollisille liitteessä IV mainittujen yhdistetyn nimikkeistön alanimikkeiden osalta."
b) Lisätään tämän asetuksen liite liitteeksi IV.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997; kuitenkin Yhdistyneen kuningaskunnan, Tanskan ja Ruotsin osalta sitä sovelletaan viimeistään 1 päivästä heinäkuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä joulukuuta 1996.

Labels: 7
3
19